|  |  |
| --- | --- |
| **Leverancetitel** | Fælles byggeblokke og standarder for forsyningsområdet  |
| **Leverancenummer**  | 13 |
| **Tovholder (ansvarlig aktør)** | KDS og DIGST |
| **Ansvarlig arbejdsspor**  | Arbejdsspor 1: Dataøkosystem og sektorkobling |
| **FFD-målsætning(er)/Grundprincip(er)** | Målsætning 1 – Fremme et økosystem for forsyningsdata og Målsætning 2 - Ensretning af data og digitalisering i forsyningssektoren |
| **Afsluttes** | *Q1 2026* |
| **Godkender** | TAU |

#### BeskrivelseFælles brug af standarder og byggeblokke vil styrke det fælles fundament for digitale services og bidrage til en mere sammenhængende og effektiv digital infrastruktur på forsyningsområdet. Der er derfor behov for at identificere de relevante fælles komponenter specifikt for forsyningsområdet, som bør indtænkes, når der opdateres eller bygges nyt. Dette skal ske med afsæt i nationale og europæiske byggeblokke, standarder og infrastruktur. Desuden skal muligheden for at samle de fælles komponenter i en fælles rammearkitektur for forsyningsområdet afsøges som en del af leverancen.

Leverancen indledes med en afdækning af kendte, eksisterende byggeblokke og standarder med relevans

for forsyningsområdet, herunder de retningslinjer, der udarbejdes i regi af FDP om fx grunddata, metadata

osv. På baggrund heraf vil leverancen udvikle tematiske guides for brug af byggeblokke i forsyningssektoren.

Dette kunne være guides basereret på kategoriseringer, der allerede er kendte fra den Fællesoffentlige

Digitale Arkitektur (FDA) som fx deling af data og dokumenter, brugerstyring, selvbetjening samt tværgående

digitale overblik. Med udgangspunkt i konkrete anvendelser vil der desuden blive udarbejdet best practice-eksempler, der synliggør værdien af de identificerede byggeblokke og standarder og den konkrete

implementering og anvendelse. I forlængelse heraf skal leverancen vurdere en hensigtsmæssig implementering af fælles byggeblokke og standarder, herunder vurdere, om der er behov for initiativer til at indfri værdien. Det bemærkes, at det er en forudsætning, at omkostningerne til implementering står mål med de forventede gevinster. Endelig vil leverancen afdække muligheden for at samle produkterne ét sted, hvor de nemt kan tilgås. Som en del af arbejdet afklares det, om der er byggeblokke eller standarder, der mangler, og som FDP bør facilitere udviklingen af.

Leverancen skal skabe et overblik over fælles digitale løsninger på forsyningsområdet både eksisterende, og dem der udvikles i regi af FDP. Der er ikke tale om at udvikle en egentlig rammearkitektur. Det ville kræve en separat, mere omfattende indsats.

Det er afgørende, at leverancen tager udgangspunkt i de konkrete use cases, behov og forhold i forsyningssektoren, og leverancen vil derfor tage afsæt i resultaterne af leverance 1.1.

#### Opgaver

* Afdækning af nationale, internationale og sektorspecifikke byggeblokke og standarder med relevans for forsyningssektoren, med afsæt i datamæssige og tekniske forudsætninger afdækket i leverance 1.1.
* Udvikling af fælles tematiske overblik over byggeblokke og standarder, der kan bruges som guidelines på tværs af forsyningssektoren
* Opstilling af best practice eksempler, der tydeliggør værdien af de konkrete løsninger og udarbejde en plan for, hvordan fælles løsninger bedst opnår udbredelse og konsolideres i sektoren.
* Vurdering og indstilling til implementering af fælles byggeblokke og standarder, herunder vurdering af om der er behov for vejledninger, brancheaftaler, regulering eller andre tiltag for at indfri værdien.
* Vurdering af muligheden for at samle de fælles komponenter i en fælles rammearkitektur for forsyningsområdet.

#### Afhængigheder

Leverancen vil tage udgangspunkt i de identificerede tekniske og datamæssige krav, der er identificeret i leverance 1.1. Leverancen vil blive udarbejdet med inddragelse af TAU’s EU-arbejdsspor. Derudover vil der være snitflader til TAUs interoperabilitetsspor.